Нарымонт (імя)

**Нарымонт** (*Нарымунт*, *Нармунт*) — мужчынскае імя і вытворнае ад яго прозьвішча **На́рмант** (*Нормунт*, *Нормант*).

## Паходжаньне

Нормунд або Нормунт (Normundus, Normund, Normunt) — імя германскага паходжаньня. Іменная аснова -нар- (-нор-) (імёны ліцьвінаў Нарэла, Нарвід, Ашнар; германскія імёны Narelo, Norvid, Asinar) паходзіць ад гоцкага nasjan 'захоўваць, ратаваць', стараверхненямецкага -neri 'уратаваньне, утрыманьне', а аснова -мунд- (-мунт-, -монт-) (імёны ліцьвінаў Монтгерд, Валімонт, Жыгімонт; германскія імёны Mundgerd, Walmont, Sigimunt) — ад германскага *mundô 'рука, абарона, крэўнасьць' або гоцкага munds 'моц розуму, імкненьне', mundrs 'гарлівы, палкі'. Такім парадкам, імя Нарымонт азначае «захаваньне палкасьці». Апроч таго, адзначалася германскае (дацкае) імя Normand.

Адпаведнасьць імя Нармонт германскаму імю Nor(d)mund (*Norimund) сьцьвердзіў францускі лінгвіст-германіст Раймонд Шмітляйн, які на падставе шматгадовых дасьледаваньняў прыйшоў да высноваў пра германскае паходжаньне літоўскіх уласных імёнаў. Германскі характар літоўскіх імёнаў з асновай -монт- (-мант-) — як і запазычаньне самой асновы з германскіх моваў — таксама сьцьвердзіў амэрыканскі лінгвіст Альфрэд Зэн.

У Прусіі бытавала імя *Noremunt*. Імя Нармунт бытавала ў ваколіцах Мэмэлю: *Pawel Narmunth* (1511—1520 гады), таксама існавалі вёскі *Dautzkurren Narmund* і *Paul-Narmund* (*Narmundten*). Так жа бытавала прозьвішча Narmund.

У Польшчы адзначаюцца прозьвішчы Нормант (Normant, Normont) і Нармантовіч (Normantowicz, Normontowicz).

Варыянты імя князя ў гістарычных крыніцах: *се язъ, князь Василии Наримонтовичь* (1390 год); *Reussen könig Norman* (Хроніка Віганда); *Narmanthe rex Rutenorum* (Хроніка Лівоніі Германа Вартбэрга); *Narimuth* або *Нарамонтъ* (Летапісец вялікіх князёў літоўскіх); *Narimunth* (Ян Длугаш); *Наримонтъ Гедиминовичь* (Наўгародзкі чацьверты летапіс); *Наримонтъ Гедименовичь* (Сафійскі першы летапіс); *homines tributarios… Narimunt* (1461 год); *homines in Serenczany… Narmvnth* (*Narmunth*; паміж 8 і 13 сакавіка 1462 году); *князь Юрьи Наримонтович* (5 красавіка 1501 году); *Наримонтъ Гедименовичь*, *Наримантъ Гедимановичь* (Ніканаўскі летапіс); *чоловеку [[Радунь|Радунискому]] Наримонту [[Рак (імя)|Рачковичу]]* (11 лістапада 1513 году); *Нарымонтъ Вожъкгиновичъ*, *Миколаи Нармонътовичъ*, *Грицъ Нармонътовичъ* (1528 год); *Миколаи Нармонтович* (да 1533 году); *чоловекъ господарьский Молявицкий Стась Нармунтовичь… отець мой Нармунтъ… Стасю Нармунтовичу* (13 кастрычніка 1539 году); *сведковъ… а Павла Наримонтовича* (9 траўня 1540 году); *Narmunt* (1565 год); *его милости пана Василія Михаловича Нарымунта* (20 кастрычніка 1576 году); *возного Станислава Нармунътя* (22 лістапада 1595 году); *Наримонт… Наримунт* (Хроніка літоўская і жамойцкая); *xiazecia Romana Narimuntha Ruzinskiego* (1613 год); *w Milaykiszkach, alias Narmontach strzelcy… Maciey Narmontowicz* (1641 год); *Johannes Narmont, Adamus Narmont, Casimirus Narmont* (20 кастрычніка 1655 году); *Władysław Tadeusz Narmunt* (1675, 1676 і 1679 гады); *Zygmunt Narmunt*, *JM. Pani Zofia Narmuntowa* (1690 год); *Eua Barbara Filia Adami Narmonth* (1 студзеня 1705 году); *Adamum Filium Adami Narmunt* (16 студзеня 1707 году); *Adamus Narmunt* (28 траўня 1707 году); *Vincentius Narmont* (1734 год); *Faustyna Normunt* (1744 год); *Jan Narymontt* (18 жніўня 1744 году); *Narmunttowna* (17 кастрычніка 1744 году); *Cyprjan Narmont* (1759 год); *Narmuntt* (23 лістапада 1777 году); *Stanisław Narmont* (9 лютага 1785 году); *Simonem Normontt* (16 студзеня 1823 году); *Wincenty Narmantowicz* (1825 год); *Józef Narmontt* (1832 год).

## Носьбіты
* Нарымонт (у праваслаўі Глеб; каля 1294—1348) — дзяржаўны дзяяч Вялікага Княства Літоўскага, князь полацкі; пачынальнік дынастыі Нарымонтавічаў
* Нарымонт — адзін з даньнікаў, запісаных ў 1461 годзе Андрэем Даўгердавічам касьцёлу ў Лынтупах
* Нарымонт Важгінавіч — эйшыскі баярын, які ўпамінаецца ў попісе войска Вялікага Княства Літоўскага 1528 году
* Мікалая Нармонтавіч — відуклеўскі баярын, які ўпамінаецца ў попісе войска ВКЛ 1528 году
* Грыц Нармонтавіч — каршоўскі баярын, які ўпамінаецца ў попісе войска ВКЛ 1528 году
* Мікалая Нармонтавіч — паюрскі баярын, які ўпамінаецца ў попісе войска ВКЛ 1528 году
* Юры і Марцін Балтрамеевічы Нармантовічы — расенскія зямяне, якія ўпамінаюцца ў 1585 годзе
* Уладзіслаў Тадэвуш Нармунт (*Władysław Tadeusz Narmunt*) — магістар філязофіі і гуманітарных навук (1676 год)
* Міхал Нарымонт (*Michał Narymont*) — электар караля польскага і вялікага князя літоўскага Станіслава Ляшчынскага ад Віцебскага ваяводзтва Вялікага Княства Літоўскага

Нарманты гербаў Габданк і ўласнага — літоўскі шляхецкі род зь Вільні.

Нармунтовічы (Narmuntowicz) — літоўскі шляхецкі род з Троцкага павету.

Нарманты або Нармунты (Narmont, Narmunt) гербаў Корчак і Ляліва — літоўскія шляхецкія роды.

Нармунты-Вашклевічы — літоўскі шляхецкі род.

Нармант (Narmont) — прозьвішча, зафіксаванае ў XIX стагодзьдзі ў ваколіцах Сувалкаў.

У былым Жамойцкім старостве існуе вёска Нармонты.

## Глядзіце таксама
* Нор
* Мунд

## Заўвагі

## Крыніцы

## Літаратура
* 

Катэгорыя:Мужчынскія імёны